alexandrainst/scandi-wiki huggingface dataset:
Revers

For annen betydning, se Revers (gir)
Revers er baksiden av et merke, medalje, flagg, bilde, mynt eller annen tosidet gjenstand.

Advers er forsiden.

På mynter har Revers-siden tradisjonelt hatt angivelse av årstall for pregningen, eller av og til årstall for myntherrens tiltredelse. Etter at myntenes verdi ikke lenger tilsvarte reell metallverdi ble også myntens pålydende verdi (eks. 50 øre, 1 franc) preget her. I dag er disse strenge heraldiske reglene ikke alltid etterfulgt. Siden mynter idag utgis av land og stater og ikke av landets regent eller president, ser vi at for eksempel årstall kan preges der det finnes passende.

Utmerkelser
Mynter
Numismatikk
Jiella

Jiella er et band fra Utsjok, Finland, som spiller popmusikk og synger på nordsamisk.  Jiella historie starter i 1999 da de sang sammen for første gang offentlig.  På dette tidspunkt ble bandet kjent som «Niilo ja nieiddat» (Niilo og hans døtre).

Medlemmer 
Niilo Rasmus – instrumenter, vokal
Eeva-Liisa Rasmus – Eeva-Liisa Rasmus – vokal
Jenna Rasmus – Jenna Rasmus – vokal

Diskografi

Gosnu 
Publisert i desember 2002.

1. Sámi Álbmot 
2. Jaskat
3. Olát Ánde
4. Gollejohka
5. Gosnu (Somewhere)
6. Váimmu Ganjal
7. Luonddu Giella
8. Láhpon Áigi
9. Čáppa Niehku
10. Mánáš

Eallinbálgát 
Jiella nest CD ble utgitt 8. juli 2006.

1. Amma ealát fámolaččat
2. Gufihtar
3. Beaivváža modji
4. Fuolkevuohta
5. Muittut
6. Bábergumppet
7. Nuorra eallin
8. Dovddatgo ruonas hája
9. Otná beaivi
10. Olát
11. Eallinbálgát
12. Čakčamodji

Eksterne lenker 
 Jiellas offisielle nettsted

Finske musikkgrupper
Band etablert i 1999
1999 i Finland
Amtrak

Amtrak er merkevarenavnet til det statlige National Railroad Passenger Corporation (NRPC) – USAs største jernbaneselskap. Selskapet ble organisert i 1971 og har linjenett og passasjer- og godstransport over hele landet, samt i de canadiske storbyområdene Vancouver, Toronto og Montréal.

USAs regjering eier alle de stemmeberettigede aksjene i selskapet, og styret utnevnes av presidenten og godkjennes av Senatet. Amtrak har 33 800 km jernbanelinjer mellom 500 destinasjoner i 46 amerikanske delstater. Den mest trafikkerte strekningen er Nordøstkorridoren mellom Boston, New York, Philadelphia og Washington D.C., som blant annet betjenest av høyhastighetstoget Acela Express.

Amtrak ble grunnlagt som et svar på konstant fallende passasjertall i private jernbaneselskaper fra 1920-årene til 1970. Et kortvarig, men sterkt oppsving under andre verdenskrig hindret ikke personbilens fulle gjennombrudd på 1950-tallet, og senere konkurranse fra flytrafikk. 

Amtrak ble dannet som et direkte svar og mottiltak mot nedgangen i togtrafikken, gjennom loven Rail Passenger Service Act i 1970, godkjent av president Richard Nixon. Amtrak ble bygd opp ved at morselskapet NRPC tilbød overtakelse av private togselskaper landet over. Den tidligere marineministeren William Graham Claytor Jr. ledet selskapet i de elleve årene som fulgte en periode med svake resultater i Carter-perioden 1977–81. Selskapet har lidd under sviktende finansiering og arbeidskonflikter, men har de siste årene fått et oppsving med årlige passasjertall på over 25 millioner. I budsjettåret 2013 (oktober 2012 til september 2013) var antall reisende nærmere 31,6 millioner, noe som var ny passasjerrekord for Amtrak.

Prioritet over godstog 
En stadig kilde til forsinkelser på Amtraks tog har vært at de ulike private jernbaneselskapene som eier sporene har gitt sine egne (og andres) godstog høyere prioritet enn Amtraks passasjertog. I en lov vedtatt i 2008, skulle Amtrak og Federal Railroad Administration (FRA) utarbeide bransjestandarder som skulle gi passasjertogene prioritet over godstogene på privateide linjer. Godstogene er en større inntektskilde enn Amtraks passasjertog, og de privateide jernbaneselskapene protesterte og hevdet at Amtrak burde betraktes som en privat aktør som ikke kunne regulere den frie konkurransen i markedet. En føderal domstol ga de private jernbaneselskapene medhold, men 9. mars 2015 ble denne kjennelsen satt til side av USAs høyesterett med begrunnelsen at Amtrak var å betrakte som et regjerings-organ med føderal styringsrett.

Se også 
 Amtrak Police Department

Referanser

Eksterne lenker
 
 Amtrak Route Atlas (Flash)
 Amtrak Cascades Corridor
 Amtrak Capitol Corridor
 Amtrak California
 Amtrak Michigan Services 

Jernbaneselskaper i USA
Statlige selskaper
Selskaper etablert i 1971
1971 i USA
Infineon Technologies

Infineon Technologies AG er et tysk IT-selskap som produserer halvlederkomponenter, programvare og systemer  for energieffektivisering, fast og mobil telekommunikasjon, samt løsninger for sikkerhetsindustrien. Det ble dannet i april 1999 da halvlederproduksjonen i Siemens AG ble spunnet ut og organisert i et eget selskap. Infineon var representert i Norge gjennom eierskapet av Sensonor fra 2003 til 2009.

Hovedproduktet er integrerte kretser for minnekomponenter, andre elektroniske komponenter, og styringssystemer. Selskapet produserer også mikroprosessorer og smartkortteknologi.

Selskapet har hovedkvarter i forstaden Neubiberg utenfor München, og hadde 46 700 ansatte (per 2020) – hvorav rundt 6 000 innen forskning og utvikling.

1. mai 2006 ble minnebrikke-produksjonen skilt ut i et eget selskap – Qimonda AG – som har 13 500 ansatte internasjonalt.

Eksterne lenker
 

Tyske IT-selskaper
München
Etableringer i 1999
Alvin Harrison

Alvin Harrison (født 20. januar 1974) er en amerikansk tidligere friidrettsutøver. Han vant gullmedalje på 4 x 400 meter stafett både under OL 1996 og OL 2000 og sølvmedalje på 400 meter under OL 2000. Han  er tvillingbroren til Calvin Harrison. Under OL i 2000 ble Alvin Harrison og Calvin Harrison historiske som de første tvillingene til å konkurrere og vinne gullmedaljer på det samme stafettlaget siden opprettelsen av de moderne olympiske leker. Alvis Harrison er utestengt på livstid etter bruk av dopingmidler.

Personlige rekorder

Karriere

Referanser

Eksterne lenker 
 

Sprintere fra USA
Olympiske mestere for USA
Olympiske sølvmedaljevinnere for USA
Medaljevinnere under Sommer-OL 1996
Deltakere for USA under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for USA under Sommer-OL 2000
Friidrettsutøvere under Sommer-OL 2000
Dopingsaker i friidrett
Fredericia Teater

Fredericia Teater er et teater, som ligger i Prinsessegade i Fredericia i Vejle amt i det østlige Jylland.

Eksterne lenker 
 Hjemmesiden for teateret 

Teatre i Danmark
Derartu Tulu

Derartu Tulu (amharisk: ደራርቱ ቱሉ, født 21. mars 1972 i Bekoji, Oromiya) er en etiopisk langdistanseløper.

Hun vakte første gang oppmerksomhet da hun i 1991 tok VM-sølv i terrengløp. Under VM i friidrett 1991 ble hun nummer åtte på 10 000 m. På den samme distansen vant hun gull under OL 1992 i Barcelona, samt sølv under VM 1995 i Göteborg. I 1995 vant hun også sin første VM-tittel av tre i terrengløp; de øvrige vant hun i 1997 og 2000.

I 1997 deltok hun i Boston Marathon og ble nummer 5. Under OL 2000 i Sydney vant hun igjen gull på 10 000 meter, og satte ny personlig rekord med tiden 30.17,49. 

Under VM 2001 i Edmonton i Canada ble hun verdensmester på 10 000 meter. Den samme sesongen gikk hun til topps i London Marathon og vant også Tokyo Marathon.

Under OL 2004 i Athen tok hun bronse på 10 000 meter, slått av kinesiske Xing Huina og sin kusine, Ejegayehu Dibaba.

Eksterne lenker 
 
 Utøverportrett på marathoninfo.free.fr

Personer fra Oromiya
Etiopiske langdistanseløpere
Olympiske mestere for Etiopia
Olympiske mestere i friidrett
Olympiske bronsemedaljevinnere for Etiopia
Olympiske bronsemedaljevinnere i friidrett
Verdensmestere i friidrett
Verdensmestere i terrengløp
Afrikamestere i friidrett
Medaljevinnere under Sommer-OL 1992
Deltakere for Etiopia under Sommer-OL 1992
Friidrettsutøvere under Sommer-OL 1992
Deltakere for Etiopia under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Etiopia under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2004
Deltakere for Etiopia under Sommer-OL 2004
Friidrettsutøvere under Sommer-OL 2004
Rafsbotn

Rafsbotn (samisk: Ráššvuotna; finsk: Rässivuono) er et tettsted og en grunnkrets i Alta kommune i Finnmark. Det ligger ved E6 omtrent tolv kilometer nord for Alta sentrum. Tettstedet har  innbyggere per 1. januar . Grunnkretsen har 515 innbyggere.
Blant institusjonene finnes en barnehage og kombinert barne- og ungdomsskole der. Rafsbotn IL er det lokale idrettslaget og de har en fotballbane og en slalåmbakke. Rafsbotn kapell ligger her.

Også vågen utenfor blir kalt Rafsbotn.

Referanser

Kilder 

Bosetninger i Alta
Tettsteder i Troms og Finnmark
Yad Vashem

Yad Vashem (hebraisk  også stavet Yad VaShem) er Israels offisielle minnesmerke for de jøder som ble drept under holocaust. Det ble etablert i 1953 gjennom «Minnesmerkeloven» vedtatt av Knesset. Navnet stammer fra et bibelsk vers: «Dem vil jeg i mitt hus og innenfor mine murer, gi «et minne og et navn» (Yad Vashem) som er bedre enn sønner og døtre. Et evig navn vil jeg gi dem, som ikke skal slettes ut.» (Jesaja, 56. kapittel, 5. vers.)

Yad Vashem ligger ved foten av Herzl-fjellet i Jerusalem. Det er et stort kompleks som innehoder et historisk museum, minneutstillinger, kunstgallerier, arkiver, utendørs minnesteder som De tilintetgjorte Samfunns Dal, en synagoge og et utdannelsessenter. Ikke-jøder som reddet jøder under holocaust, ofte med stor fare for sitt eget liv, er hedret ved Yad Vashem som «Rettferdig blant nasjonene».

Oppbygging 

Det nye holocaust-historiemuseet ble bygget som en prisme-lignende triangulær struktur. Det er 180 meter langt, med tykke vegger av forsterket betong på et område på over 4 000 kvadratmeter.
Det inneholder 10 utstillingshaller, hver tilegnet et bestemt kapittel av holocausts historie. Ulik utstillingen i det gamle museet, som primært var satt sammen av fotografier, er den nye utstillingen en multimedia-presentasjon som består av personlige gjenstander donert til Yad Vashem av holocaust-overlevende, etterlattes familie og holocaust-museer og -minnesteder over hele verden. 

Museet er bygget opp slik at den besøkende starter sin ferd under bakken og sakte går oppover. Utgangen fra hoveddelen av museet er på en balkong hvorfra man får en imponerende utsikt over Jerusalem-dalen, noe som innebærer at den besøkende går fra en mørk korridor og rett ut i direkte sollys. (Dette avhenger selvsagt av vær og tidspunkt). Dette er bygget med en bevisst intensjon om å representere det jødiske folks kamp gjennom de mørke dagene under holocaust, frem til lyset i Israel og jødenes fremtid, og for å understreke landets naturlige skjønnhet.

Galleri

Se også 
 Righteous Among the Nations

Eksterne lenker 
 
  Interaktiv tur på Yad Vashem, det nye holocaustmuseet , Haaretz 

Museer i Israel
Minnesmerker for andre verdenskrig og holocaust
Organisasjoner etablert i 1953
1950-årene i Israel
Ulrikke Eikeri

Ulrikke Eikeri (født 16. desember 1992) er en norsk tennisspiller som representerer Nordstrand TK. Pr. 2009 hadde hun en 16.-plass på verdensrankingen for juniorer og kvalifiserte henne for French Open, Wimbledon og US Open for juniorer.

Pr. 25. oktober 2021 er Eikeri nr. 61 på WTA-rankingen i doubles og nr. 300 i singles. Hennes hittil høyeste ranking er 61 i doubles (25. oktober) 2021 og nr. 206 i singles (16. april 2018)..

I Juli 2021 spilte hun sin første WTA finale i doubles og senere samme år i hennes andre finale ble det den første tittelen i doubles på WTA-touren når hun vant Tenerife Ladies Open 2021 sammen med Ellen Perez.

I French Open 2022 tok Eikeri seg til finalen i mixed doubles sammen med sin belgiske partner Joran Vliegen. Der ble det tap mot Ena Shibahara og Wesley Koolhof. Dette var første gang i Open-æraen at en nordmann spilte en grand slam finale og andre gang gjennom alle tider etter Molla Mallory. Senere i samme turnering tok også Casper Ruud seg til grand slam finale i singles.

Statistisk oversikt

Grand slam finaler

Mixed doubles: 1 (finaletap)

WTA-finaler

Doubles: 2 (1 tittel, 1 finaletap)

Ranking (juniorer) 
 1. januar 2009: 166
 1. februar 2009: 80
 1. mars 2009: 19
 25. mai 2009: 16

Meritter 

2006 og 2006
 4 NM-titler junior

2007
 NM-gull i singel Norwegian Open (senior)
 NM-gull i mixed double utendørs (senior)
 NM-gull i singel og double utendørs (U16)
 Seier ITF-turnering (Grade 5) Ranka Junior Open i Finland

2008
 Vunnet 6 av 6 kamper i Fed Cup
 Seier i ITF-turnering (Grade 4) Internacional Junior de Leiria i Leiria, Portugal
 Seier i ITF-turnering $10,000 Stockholm i Stockholm, Sverige i double (senior)
 NM-gull i double Norwegian Open (senior)
 NM-gull i double utendørs (senior)
 Finale i Future-turnering på Gausdal (senior)

2009
 Semifinale i ITF-turnering (Grade 1) "Citta' Di Santa Croce" i Santa Croce, Italia
 Seier i ITF-turnering (Grade 2) Inka Bowl i Lima, Peru
 Seier i ITF-turnering (Grade 2) Copa Graiman i Cuenca, Ecuador
 Semifinale i ITF-turnering (Grade 1) Barranquilla ITF i Barranquilla, Colombia
 Semifinale i ITF-turnering (Grade 1) Coffee Bowl (Copa del Cafe) i San Jose, Costa Rica

Referanser

Eksterne lenker 
 

Norske tennisspillere
Fødsler i 1992
Kongepokalvinnere i tennis
Jobb-rotasjon

Jobb-rotasjon er et tiltak som brukes på mange arbeidsplasser der mange av de ansatte har mye ensidig arbeid. Jobb-rotasjon går ut på at de ansatte bytter på arbeidsoppgavene sine slik at de slipper å jobbe med samme oppgave over lengre tid. Jobb-rotasjon skal sørge for at de ansatte trives bedre og ikke stresser så mye.  

Arbeidsliv
Andrew Mwenda

Andrew Mwenda er en journalist og politisk aktivist fra Uganda. 

Mwenda har vært politisk redaktør i avisen The Monitor i hjemlandet, og har hatt radioprogrammet Andrew Mwenda Live på radiostasjonen KFM. I 2007 startet han ukeavisen The Independent. Mwendas virke har skaffet ham problemer med myndighetene i landet, han ble blant annet arrestert i april 2008 for kritikk av Ugandas president Yoweri Museveni.

Mwenda har også markert seg som en kritiker av vestlig bistand til Afrika, og mener at denne har virket mot sin hensikt. Mwenda har i den forbindelse blant annet blitt invitert til å tale på landsmøtet til Fremskrittspartiet.

Referanser

Eksterne lenker
 «- Hvorfor betaler norske skattebetalere lønna til en diktator?» i Dagbladet

Ugandiske journalister

Personer etter føde- eller oppvekststed i Uganda
PostAuto

PostAuto Schweiz AG er et sveitsisk transportselskap som eies av Det sveitsiske postvesen. Den første postbussen kjørte i 1906 på ruten Bern-Detligen.

PostAuto dekker over 10 000 km fordelt på 798 linjer med 1 995 kjøretøy.

Selskabet har datterselskapene Postauto, CarPostal France og Liechtenstein Bus Anstalt i henholdsvis Frankrike og Liechtenstein. I Liechtenstein har selskapet ivaretatt den offentlige transporten siden 2001.

Eksterne lenker
     

Transport i Sveits
Busselskaper
Fylkesvei 5442

Fylkesveg 5442 går mellom Matre i Masfjorden og Ortnevik i Høyanger.

På bestemte ukedager er det båtforbindelse mellom Ortnevik og Vik som kan ta med biler.

Historikk 
I 1930-årene fantes det i Høyanger kommune bare lokale grendeveger på sørsida av Sognefjorden. Etter at kommunene Kyrkjebø og Lavik hadde blitt slått sammen til Høyanger kommune 1963 fikk innbyggerne i den tidligere Lavik kommune en mye lengre veg til kommunesenteret enn tidligere. Det ble derfor besluttet å bygge veg fra Ikjefjord til Svartemyr, med ferje videre til Nordeide, sammen med en gjennomgående vei for grendene i Høyanger sør for Sognefjorden.

Etter en del diskusjoner om hvor veien skulle gå ble den utbygd i etapper. 1970 ble 3,9 km gammel vei mellom Bjordal og Leirnes oppgradert, traséen Hest–Bjordal er idag del av Fv92. 1972 ble 3,5 km mellom Leirnes og Svartemyr tatt i bruk sammen med ferjeforbindelsen. 1972 var veien Vamråk–Mjølsvik tatt i bruk, 1976 Bjordal–Søreide og 1980 Mjølsvik–Ortnevik. Ferjesambandet mellom Ortnevik og Nordeide ble åpnet 1983. Det siste stykket, mellom Søreide og Vamråk ble tatt i bruk 1985.

Fv5442 ble fastlagt 2019, og består av den tidligere fylkesvei 381 (Hordaland), og en delstrekning av den tidligere fylkesvei 92 (Sogn og Fjordane).

Kommuner og knutepunkter

Stordalsstølen
 Krokevasselva bom for fjellovergang
Bjørkelia

 Nystølen
 Fridalen bom for fjellovergang
 Blombakktunnelen (303 m)
 Dørefjelltunnelen (800 m)
 Halsen bom for fjellovergang

 Bjordalstunnelen ( m)
 Søreide
 Søreidetunnelen ( m)
Vambråka
 Vamråktunnelen (241 m)
Mjølsvika

Referanser

Eksterne lenker 
 Vegvesenets vegkart 
 

Fylkesveier i Vestland
Veier i Masfjorden
Veier i Høyanger
Leffe

Leffe er et belgisk øl.

Historie
Klosteret Notre Dame de Leffe ble grunnlagt i 1152. Som så mange andre klostre på den tiden, brygget også dette øl. Men her er det ikke snakk om et hvilket som helst øl. Brygget var Leffe.  Klosteret ble ødelagt og forlatt i 1794 på grunn av den franske revolusjon, og dette gikk naturlig nok utover ølproduksjonen. Men det skal mer til enn en revolusjon for å stoppe Leffe. Et samarbeid mellom Leffe og et kommersielt bryggeri i 1952 sikret fremtidig vekst og suksess for ølet. I dag har Leffe til og med et eget museum i byen Dinant.

Eksterne lenker 
 
 Samling av Leffe ølglass

Belgiske ølmerker
Det sveitsiske postvesen

Det sveitsiske postvesen (fransk:La Poste Suisse, italiensk:La Posta Svizzera, tysk:Die Schweizerische Post, retoromansk:La Posta Svizra) er den nasjonale posttjenesten i Sveits og ble grunnlagt i 1849. Selskapet er statseid og er landets nest største arbeidsgiver.

Noter

Eksterne lenker
 

Post
Sveits
Etableringer i 1849
Argun (elv i Sibir)

Argun (russisk: Аргу́нь, kinesisk: 额尔古纳河 – É'ěrgǔnà hé) er ei elv som danner deler av grensa mellom Russland og Kina. Den er  kilometer lang og har et nedbørfelt på .

Elva renner fra vestsiden av fjellkjeden Store Khingan i Indre Mongolia. Ved Hulunsjøen får den tilsig av sideelven Kherlen Gol (Herlen He), som er 1.220 km lang og kommer fra fjellområdene like øst for Ulaanbaatar i det midtre Mongolia.

Ved dens samløp med elva Sjilka dannes elva Amur.

Referanser 

Elver i Zabajkalskij kraj
Elver i Kina
Amurs vassdragsområde
Kåfjord (Alta)

Se også Kåfjord (andre betydninger).

Kåfjord (samisk Njoammelgohppi, kvensk Kaavuono) er ei bygd og en grunnkrets ved Kåfjorden i Alta kommune, 15 km vest for kommunesenteret. Grunnkretsen har 149 innbyggere (2012).

Veien opp til nordlysobservatoriet på Haldde starter i Kåfjord.

Steinalder
Ytterst i Kåfjorden, ved Eide, er det store felter med bergkunst, som viser at det var bosetting her for mer enn 4000 år siden.

Kopperverk

Kopperverket i Kåfjord ble drevet i periodene 1826-1878 og 1896-1909. Den første perioden var med engelske eiere, den andre perioden med svenske.

Se også: Kåfjord kobberverk

Tirpitz
Under andre verdenskrig hadde Kåfjord tyskernes hovedkvarter for all krigføring i Nordvest-Russland, «Gebirgsjäger-Korps Norwegen». Slapskipet «Tirpitz» lå oppankret her fra mars 1943 til oktober 1944 som en trussel mot konvoifarten fra Skottland til Murmansk, bare avbrutt av en ekspedisjon til Svalbard i september 1943. Skipet ble skadet etter en miniubåtoperasjon og flere flyangrep støttet av norske spioner, og ble kort tid senere senket i Tromsøsundet.

Tirpitz Museum er et krigsmuseum som ligger i Kåfjord utenfor Alta og omfatter historien til det tyske slagskipet 
«Tirpitz». 

Museet ble åpnet sommeren 2005 av Even Blomkvist og har en av verdens største samlinger av Tirpitz-fotos samt en omfattende samling av gjenstander fra Tirpitz. Even Blomkvist fikk Alta kommunes kulturpris i 2005 for sin innsats gjennom mange år å ha samlet viktig kulturhistorisk materiale for Alta og Finnmark.

Referanser

Eksterne lenker 

 «Kopperverket i Kåfjord», fra Alta museum

Bygder i Alta
Kåfjorden (Alta)

Kåfjorden (nordsamisk Gávvuotna) er den innerste fjordarmen av Altafjorden i Alta kommune i Finnmark. Kåfjorden strekker seg drøye syv kilometer i sørvestlig retning, fra innløpet mellom Auskarnes i nordvest og Saltvikneet i sørøst, like vest for selve Alta. Fjorden består av tre deler, (ytre) Kåfjord til Straumen, (indre) Kåfjord (nordsamisk Njoammelgohppi) til Innerstrømmen og Kåfjordbotn innenfor denne igjen.

Den ytre delen av Kåfjord forgrenes i to deler av Simanes, hvor den sydlige grenen ender i Kvenvika og hovedarmen fortsetter mot sydvest inn til Strømmen mellom Strømsnes i nordvest og Langstrømsnes i sydøst. Avstanden fra innløpet til Strømmen er 4,2 km, og dybden opptil 67 meter. Den indre delen til Innerstraumen er 2,4 km lang og dypden opptil 33 m. Utløpet av Mathiselva (samisk Gávvávŋŋejohkka) ligger på østre bredd. Den innestre delen, Kåfjordbotn, er både den korteste med ca 0,8 km og den grunneste med opptil 5 m dybde. 

Bygdelag rundt fjoden er Kvenvik, sydøst for ytre del av Kåfjorden, og Kåfjord som ligger vest for den indre delen av fjroden. Innerst i Kåfjordbotn ligger Borani.

Kåfjord var under krigen den største marinebasen tyskerne hadde utenfor Tyskland. Her var det 15-20 000 tyske soldater stasjonert. Slagskipet «Tirpitz» lå ankret opp her fra mars 1943 til oktober 1944. Det finnes nå et Tirpitz-museum her.

E6 følger vestre side av den ytre delen og krysser fra 2013 fjorden over Kåfjord bru ved Strømmen, og fortsetter inn Sáhkkobátnitunnelen. Tidligere gikk hovedveien videre innover og krysset fjorden ved Innerstrømmen, dette er nå en del av Fylkesvei 18 (Finnmark)

Referanser

Eksterne lenker 
 Tirpitz Museum hjemmeside

Fjorder i Alta
Hakadal Golfklubb

Hakadal Golfklubb ble stiftet i august 2001 og har 1 303 medlemmer per 10. mai 2008. Klubbens hjemmebane er Aas Gaard Golfpark, par 71. De første 9 hull ble åpnet i juni 2005 og 9 hull til ble åpnet i august 2006. Det er planlagt 9 hull til, slik at det vil være en par 72 18 hull og en 9 hulls treningsbane. Deler av treningsbanen er nå noen hull på back nine.

Hakadal Golfklubb driver god lokal rekruttering og arrangerer i 2008 Suzann junior challange-finale for andre gang.

Eksterne lenker
Hakadal golfklubb

Golfbaner i Norge
Idrettsanlegg i Viken
Sport i Nittedal
Floyd Heard

Floyd Heard (født 24. mars 1966 i West Point, Mississippi) er en tidligere friidrettsutøver fra USA, best kjent for i 1986 å ha verdens beste tid på 200 meter, tiden 20.12 oppnådde han i et stevne i Moskva 7. juli. Året etter vant han gullmedalje på 200 meter under de Panamerikanske leker.

Heard kvalifiserte seg ikke for OL i 1988, men kom sterkere tilbake året etter, hvor han vant det amerikanske mesterskapet på tiden 20.09, sesongens nest beste tid, siden turnerte han Europa rundt med begrenset suksess. Han fikk imidlertid andreplass i verdenscupen, og ble rangert som den tredje beste 200 meter-løperen det året. I 2000,   returnerte han til friidretten, og ble med det den eldste amerikanske sprinter i historien til å delta i OL for første gang. Heard oppnådde sjetteplass i semifinalen i Sydney med tiden 20.63. Under det amerikanske mesterskapet fikk han andreplass med tiden 19.88, ny personlig rekord. I juni 2000 fikk han en offentlig advarsel etter brudd på dopingbestemmelsene.

Referanser

Eksterne lenker 
 

Sprintere fra USA
Friidrettsutøvere under Sommer-OL 2000
Deltakere for USA under Sommer-OL 2000
Deltakere for USA under Panamerikanske leker 1987
Becker College

Becker College er en privat, ikke-kommersiell høyskole i Worcester og Leicester i delstaten Massachusetts, USA. Det ble opprettet i 1784 som Leicester Academy, med et charter signert av John Hancock. I 1887 startet E.C.A. Becker opp campusen i Worcester.

Det faglige fokuset er på sykepleie, veterinærmedisin, politifag og IT-fag. Kvaliteten regnes som meget høy for lavere grads nivå.

Ved universitetet var det 1 660 studenter og 103 vitenskapelig ansatte i 2006, og samme året var skolepengene US$ 21 460. Studiene gis opp til bachelornivå.

Eksterne lenker
 

Universiteter i Massachusetts
Etableringer i 1784
Utdanningsinstitusjoner etablert i 1780-årene
1784 i Nord-Amerika
Fylkesvei 8054

Fylkesvei 8054 går mellom Vedbotn og Repvåg i Nordkapp kommune.

Frem til 2019 hadde veien betegnelsen fylkesvei 175 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Nordkapp